Z A P I S N I K
sa 30. sjednice Vijeća Gradske četvrti Peščenica - Žitnjak 
održane 15. studenog 2023. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati


Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Zvonko Dumančić, Marko Korošec , Zdravko Čabraja, Renata Vojnović, Gloria Glibo, Ivana Atlija, Đurđica Radaković Groš, Antonija Komazlić, Ana Miloš, Marko Jelenčić, Marijan Ćužić, Mario Sobočan, Darko Stošić

Odsutni članovi Vijeća:
Ramiza Memedi, Dragan Vučić

Gosti:
Ivona Jerković, Hrvoje Vidović


U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 17 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 29. sjednice Vijeća GČ.
Vijećnica Vojnović moli da se zapisnik ispravi u dijelu gdje je navedeno da je ona u ime vijećnika VMO KB i KP postavila upit o Bibliobusu napominjući da je upit postavila u svoje ime. 
Vijeće bez rasprave, Vijeće, jednoglasno, usvaja zapisnik 29. sjednice. 

Predsjednik Vijeća predlaže usvajanje dnevnog reda s prijedlogom da se točke 1. i 4. izostave s dnevnog reda sjednice iz sljedećih razloga: točka 1. - Prijedlog financijskog plana – radi dodatnih informacija i pojašnjenja, a vodeći računa o roku donošenja na idućoj sjednici te točka 4. Prijedlozi zaključaka o davanjima mišljena o mogućnosti raspolaganja zemljištima – izvješteno je kako je GU za upravljanje imovinom Grada već je izdao rješenja te nema potrebe donositi zaključke o ovome.
Sukladno predloženom, predsjednik, daje prijedlog dnevnog reda na glasanje te se utvrđuje da je jednoglasno donesen sljedeći




DNEVNI RED


1. Prijedlozi zaključaka o davanju mišljenja po čl. 86. st. 2. Statuta Grada Zagreba
a) Prijedlog zaključka o davanju mišljenja o Prijedlogu Odluke o izradi Urbanističkog plana Borovje – zona jug 
b) Prijedlog zaključka o davanju mišljenja o Prijedlogu Odluke o izradi  izmjena i dopuna Generalnog urbanističkog plana Grada Zagreba – NORMATIVI OŠ 
c) Prijedlog zaključka o davanju mišljenja o Prijedlogu izmjene programa građenja komunalne infrastrukture na području Grada Zagreba u 2023. 
d) Prijedlog zaključka o davanju mišljenja o Prijedlogu izmjene programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 
2. Prijedlog zaključka o utrošku sredstava s pozicije Ostali nespomenuti rashodi poslovanja Vijeća GČ za pomoć u organizaciji manifestacije „Božićni dani Ivanje Reke“
3. Donošenje Prijedloga izmjene Programa održavanja komunalne infrastrukture na području GČ Peščenica-Žitnjak u 2023.
4. Donošenje Prijedloga programa održavanja komunalne infrastrukture na području GČ Peščenica-Žitnjak u 2024.
5. Donošenje prijedloga za Program građenja i održavanja komunalne infrastrukture na području Grada Zagreba u 2024. 
6. Prijedlozi zaključaka o rješavanju aktualne komunalne problematike na području Gradske četvrti
7. Donošenje prijedloga lokacija za postavljanje prepreka/betonskih barijera („New Jersey“) na području Gradske četvrti
8. Izvješća, pitanja i prijedlozi.






Ad 1. Prijedlozi zaključaka o davanju mišljenja po čl. 86. st. 2. Statuta Grada Zagreba
a) Prijedlog zaključka o davanju mišljenja o Prijedlogu Odluke o izradi Urbanističkog plana Borovje – zona jug 
U sklopu ove podtočke predsjednik uvodno pozdravlja i predstavlja goste na sjednici, autore Idejno urbanističko-arhitektonskog rješenja za UPU Borovje –jug, arhitekte Ivonu Jerković i Hrvoja Vidovića koji sjednici prisustvuju kako bi predstavili vijećnicima svoj idejni projekt,  odgovorili na njihove upite te saslušali prijedloge.

U raspravi sudjeluju vijećnici Dumančić, Stošić i Korošec na čije upite odgovaraju arhitekti.
Nakon završenog izlaganja, upita vijećnika i rasprave predsjednik predlaže dopunu zaključka stavkom o potrebi izmjene trenutnog idejnog rješenja na način da se površina zelenih i parkovnih površina kod procesa izrade UPU-a Borovje – zona jug prilagodi na način da se formira jedinstvena veća parkovna površina veličine od oko 20 000 m2 (2 hektara) te da se isti prostorno poveže s površinama unutar planiranih obuhvata UPU Borovje-istok i UPU Savica Šanci – središnja zona.te prijedlog zaključka daje na glasanje.

Vijeće, jednoglasno, donosi 
Z A K L J U Č A K
o davanju mišljenja o Prijedlogu Odluke o izradi Urbanističkog plana uređenja 
Borovje – zona jug

1. Vijeće Gradske četvrti Peščenica - Žitnjak daje pozitivno mišljenje o Prijedlogu Odluke o izradi Urbanističkog plana uređenja Borovje – zona jug uz uvjete sadržane u točkama ovog Zaključka.
2. Vijeće traži da od rane faze procesa izrade UPU Borovje – zona jug bude uključeno u proces izrade s ciljem formiranja veće parkovne površine unutar obuhvata UPU-a, odnosno k.č. 1791/69, 1791/25, 1791/30, 4302/4, 197/1 k.o. Žitnjak, a sukladno očitovanju Zavoda za prostorno uređenje grada Zagreba od 14. studenog 2023. (Za područje UPU-a Borovje -zona jug primjenjuju se odrednice za članka 83. Odluke o donošenju GUP-a grada Zagreba, te je za to niskokonsolidirano područje utvrđeno urbano pravilo: Nova regulacija na neizgrađenom prostoru (3.2.), za koje je obavezna izrada Urbanističkog plana uređenja. Prema Općim pravilima (članka 83, st.2) u smislu  obveze osiguranja javne parkovne površine je određeno: “potrebno je osigurati minimalno 3m2 javne parkovne površine po stanovniku na područjima gdje se planira stambena gradnja ukoliko postotak zelenila nije definiran  u pojedinom urbanom pravilu koje se primjenjuje za konkretno područje“), sukladno očitovanju Gradskog ureda za gospodarstvo, ekološku održivost i strategijsko planiranje, kao i sukladno intenciji Zaključka Vijeća o prijedlozima zahtjeva za izmjenama i dopunama Generalnog urbanističkog plana GZ donesenim na 24. sjednici Vijeća, 18. svibnja 2023. godine, u kojem se traži formiranje većeg javnog parka sa sportsko-rekreativnim sadržajima na površini unutar obuhvata planiranog UPU Borovje – zona jug (prilog 1, 2 i 3 ovom Zaključku).
3. Vijeće traži da se trenutno idejno rješenje položaja stambenih jedinica te zelenih i parkovnih površina kod procesa izrade UPU-a Borovje – zona jug prilagodi na način da se formira jedinstvena veća parkovna površina veličine od oko 20 000 m2 (2 hektara) te da se isti prostorno poveže s površinama unutar planiranih obuhvata UPU Borovje-istok i UPU Savica Šanci – središnja zona.
4. Ovaj zaključak dostavit će se Gradskom uredu za gospodarstvo, ekološku održivost i strategijsko planiranje. 

b) Prijedlog zaključka o davanju mišljenja o Prijedlogu Odluke o izradi  izmjena i dopuna Generalnog urbanističkog plana Grada Zagreba – NORMATIVI OŠ 
Vijeće, bez rasprave, prihvaća prijedlog te jednoglasno donosi

Z A K L J U Č A K
o davanju mišljenja o Prijedlogu Odluke o izradi izmjena i dopuna 
Generalnog urbanističkog plana Grada Zagreba – NORMATIVI OŠ


1. Vijeće Gradske četvrti Peščenica - Žitnjak daje pozitivno mišljenje o Prijedlogu Odluke o izradi izmjena i dopuna Generalnog urbanističkog plana Grada Zagreba – NORMATIVI OŠ.
2. Ovaj zaključak dostavit će se Gradskom uredu za gospodarstvo, ekološku održivost i strategijsko planiranje. 

c) Prijedlog zaključka o davanju mišljenja o Prijedlogu izmjene programa građenja komunalne infrastrukture na području Grada Zagreba u 2023. 
Vijeće, bez rasprave, prihvaća prijedlog te jednoglasno donosi

Z A K L J U Č A K
o davanju mišljenja o Prijedlogu izmjena Programa građenja komunalne
infrastrukture na području Grada Zagreba u 2023.

1. Vijeće Gradske četvrti Peščenica - Žitnjak daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2023.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove.

d) Prijedlog zaključka o davanju mišljenja o Prijedlogu izmjene programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 

Vijeće, bez rasprave, prihvaća prijedlog te jednoglasno donosi
Z A K L J U Č A K
o davanju mišljenja o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete 
te izvanrednog održavanja nerazvrstanih cesta na području Grada Zagreba u 2023.


1. Vijeće Gradske četvrti Peščenica - Žitnjak daje pozitivno mišljenje o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove.



Ad 2.	Prijedlog zaključka o utrošku sredstava s pozicije Ostali nespomenuti rashodi poslovanja Vijeća GČ za pomoć u organizaciji manifestacije „Božićni dani Ivanje Reke“
Predsjednik uvodno pojašnjava kako se radi o korištenju sredstava nastavno na zamolbu VMO Ivanja Reka, a u svrhu održavanja, već tradicionalnog, prigodnog božićnog programa koji VMO organizira u Ivanjoj Reci. 
Vijeće, bez rasprave, jednoglasno donosi
   ZAKLJUČAK
o odobrenju korištenja sredstava s pozicije 3299 – Ostali nespomenuti rashodi poslovanja Vijeća Gradske četvrti Peščenica - Žitnjak


1. Vijeće odobrava korištenje sredstava Proračuna Grada Zagreba za 2023., iz Razdjela 005-02, Pozicije 73-3299 – Ostali nespomenuti rashodi poslovanja Vijeća Gradske četvrti Peščenica – Žitnjak, u svrhu podmirivanja troškova predstave za djecu „Dolazak Djeda Božićnjaka“ u sklopu manifestacije „Božićni dani Ivanje Reke“ u iznosu 523,75 €  s PDV-om, po ponudi TEHNOEKSPERT TIM d.o.o.:

· PONUDA br. 55/23j od 26. listopada 2023. za predstavu „Dolazak Djeda Božićnjaka“ i podjele 120 Jozo Bozo frizbija

koja je sastavni dio ovog zaključka.

1. Ovaj zaključak  dostavit će se Gradskom uredu za mjesnu samoupravu, promet, civilnu zaštitu i sigurnost na postupanje.      

Ad 3.	Donošenje Prijedloga izmjene Programa održavanja komunalne infrastrukture na području GČ Peščenica-Žitnjak u 2023.
Predsjednik navodi kako su vijećnici materijale primili putem elektroničke pošte te otvara raspravu, obzirom da se nitko ne javlja za riječ, prijedlog zaključka daje na glasanje.
Vijeće, jednoglasno donosi
Z A K LJ U Č A K
o Prijedlogu izmjene programe održavanja komunalne infrastrukture
na području Gradske četvrti Peščenica - Žitnjak u 2023.

	1. Vijeće Gradske četvrti Peščenica – Žitnjak razmotrilo je i usvojilo Prijedlog izmjene Programa održavanja komunalne infrastrukture na području Gradske četvrti Peščenica – Žitnjak u 2023., što ga je izradio Gradski ured za mjesnu samoupravu, promet, civilnu zaštitu i sigurnost. 
	2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.
	3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje. 

  	
Na temelju članka 72. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Gradska skupština Grada Zagreba, na ___. sjednici, ______ 2023., donijela je

IZMJENU
[bookmark: _Hlk136504722]Programa održavanja komunalne infrastrukture na području Gradske četvrti Peščenica - Žitnjak u 2023.

1. U Programu održavanja komunalne infrastrukture na području Gradske četvrti Peščenica - Žitnjak u 2023. (Službeni glasnik 39/22 i 24/23), točka 2. mijenja se i glasi:
„2. Planirana sredstva za financiranje ovog programa u iznosu od ukupno 5.442.500,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa: 

	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava eur

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	Komunalna naknada
	   228.400,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	Komunalna naknada
	   988.800,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	Komunalna naknada
	      1.986.400,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	2.238.900,00

	Ukupno
	
	5.442.500,00


												       „
2. Ova će Izmjena programa biti objavljena u Službenom glasniku Grada Zagreba.

KLASA:
URBROJ:
Zagreb,                      2023.                 
Predsjednik Gradske skupštine

Joško Klisović



OBRAZLOŽENJE
[bookmark: _Hlk136587479]Gradska skupština Grada Zagreba donijela je Program održavanja komunalne infrastrukture na području Gradske četvrti Peščenica - Žitnjak u 2023. (Službeni glasnik Grada Zagreba 39/22 i 24/23).
Programom održavanja osigurana su sredstva za obavljanje komunalnih djelatnosti:
- održavanja građevina javne odvodnje oborinskih voda,
- održavanja čistoće javnih površina,
- održavanja javnih zelenih površina,
- redovitog održavanja nerazvrstanih cesta.

Ovom Izmjenom programa ukupno planirana sredstva za financiranje gore navedenih djelatnosti povećavaju se na ukupan iznos 5.442.500,00 eura, a koji se raspoređuje kako je i prikazano u gore navedenoj tabeli.
Uslijed poremećaja na globalnom tržištu, povećanja cijena energije, sirovina i osnovnih materijala te uvećanja materijalnih prava radnika trgovačkog društva ZGH d.o.o. odnosno Vodoopskrba i odvodnja d.o.o., potrebno je osigurati dodatna sredstva za realizaciju važećeg programa održavanja za 2023. godinu.
Slijedom navedenoga predlaže se Gradskoj skupštini Grada Zagreba donošenje Izmjene Programa održavanja komunalne infrastrukture na području Gradske četvrti Peščenica - Žitnjak u 2023., kao u tekstu.“

Ad 4.	Donošenje prijedloga za Program održavanja komunalne infrastrukture na području Grada Zagreba u 2024.
Predsjednik navodi kako su vijećnici materijale primili putem elektroničke pošte te otvara raspravu, obzirom da se nitko ne javlja za riječ, prijedlog zaključka daje se na glasanje.
Vijeće, jednoglasno donosi
Z A K LJ U Č A K
o Prijedlogu programa održavanja komunalne infrastrukture
na području Gradske četvrti Peščenica - Žitnjak u 2024.

	1. Vijeće Gradske četvrti Peščenica – Žitnjak razmotrilo je i usvojilo Prijedlog programa održavanja komunalne infrastrukture na području Gradske četvrti Peščenica – Žitnjak u 2024. što ga je izradio Gradski ured za mjesnu samoupravu, promet, civilnu zaštitu i sigurnost. 

	2. Vijeće predlaže Gradskoj skupštini Grada Zagreba da razmotri Prijedlog i donese Program  održavanja komunalne infrastrukture na području Gradske četvrti Peščenica – Žitnjak u 2024., u predloženom tekstu. 

	3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje
„PRIJEDLOG

                Na temelju članka 72. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske i 32/20) i članka 41. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na ___. sjednici, ______., donijela je
PROGRAM
održavanja komunalne infrastrukture
na području Gradske četvrti Peščenica – Žitnjak u 2024. 

	1. Ovim se Programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Peščenica - Žitnjak (u daljnjem tekstu: Gradska četvrt), kojima se osigurava obavljanje komunalnih djelatnosti:

	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2024. i Financijskom planu Gradske četvrti za Peščenica – Žitnjak, a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog Programa u iznosu od ukupno 6.217.000,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava €

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	Komunalna naknada
	311.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	Komunalna naknada
	1.078.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	Komunalna naknada
	2.603.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	2.225.000,00

	Ukupno
	
	6.217.000,00



	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj Program obuhvaća poslove i radove čišćenja i održavanja 4.020 vodolovnih grla te drugih građevina javne odvodnje oborinskih voda na području Gradske četvrti u 2024. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke, uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
[bookmark: _Hlk29299281]	Ovaj Program obuhvaća poslove ručnog čišćenja ukupno 896.474 m², čišćenja 325.817 m²  velikom i  171.927 m²  malom čistilicom, pranja 674.728 m² autocisternom  te druge poslove čišćenja i pranja na području Gradske četvrti u 2024. godini. 

	6. Održavanje javnih zelenih površina, prema ovom Programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih javnih zelenih površina.
	Ovaj Program obuhvaća sve poslove održavanja ukupno 1.278.402 m² javnih zelenih površina na području Gradske četvrti u 2024. godini.

	7. Redovito održavanje nerazvrstanih cesta u ovom programu podrazumijeva:
	
7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.

7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	
Ovaj Program obuhvaća sve poslove redovitog održavanja ukupno 1.355.258,75 m² nerazvrstanih cesta na području Gradske četvrti u 2024. godini, uključujući održavanje semaforskih uređaja na 38 lokacije.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog Programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog Programa osiguravat će Gradski ured za mjesnu samoupravu, promet, civilnu zaštitu i sigurnost za namjene određene Proračunom Grada Zagreba za 2024. i ovim programom, a prema načelima štednje i racionalnog korištenja sredstava.

	11. Ovaj će Program biti objavljen u Službenom glasniku Grada Zagreba.


KLASA: 
URBROJ: 
Zagreb, 

Predsjednik
Gradske skupštine
Joško Klisović“



Z a k l j u č a k
o prijedlogu za dopunu Programa održavanja čistoće javnih površina u okviru Programa održavanja komunalne infrastrukture na području Gradske četvrti Peščenica-Žitnjak za 2024.

1. Vijeće Gradske četvrti Peščenica-Žitnjak predlaže nadležnom gradskom uredu da koordinirano s Podružnicom Čistoća izvrši dopunu Programa održavanja čistoće javnih površina u okviru Programa održavanja komunalne infrastrukture na području Gradske četvrti za 2024. na način da se Program održavanja dopuni novim lokacijama:    
1. II. Ferenščica od kbr. 15A do kbr. 70 (nastavak ulice koji je okomit na glavnu ulicu)
2. Ulica Marijana Čavića od Ulice grada Gospića do Slavonske avenije (navedeni dio nije u programu ručnog čišćenja iako je sjeverni dio ulice od Ulice grada Gospića do Borongajske ceste uključen u ručno čišćenje, što se vidi i u samoj ulici jer je taj dio čišći i uredniji)
3. XI. Ferenščica - isključivo treba ručno čišćenje jer se radi o jednoj od dužih ulica u naselju s velikim brojem kućanstava koja se ne čisti. U njoj strojno čišćenje i cisterna nisu opcije zbog vozila parkiranih na prometnici
4. Kopčevečka - potrebno ručno čišćenje jer će ulica ove godine biti uređena i kako bi takva ostala ubuduće potrebno ju je redovito čistiti.
5. Ulica Vukomerec oko stambene zgrade na kbr. 30.
6. Parkiralište s južne strane tržnice Volovčica, na k.č. br. 2363/3, k.o. Peščenica (kod prodavaonice Klara).
2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost i ZGH d.o.o., Podružnici Čistoća. 

Ad 5.	Donošenje prijedloga za Program građenja i održavanja komunalne infrastrukture na području Grada Zagreba u 2024.

Predsjednik navodi kako su vijećnici materijale primili putem elektroničke pošte te otvara raspravu, obzirom da se nitko ne javlja za riječ, prijedlog zaključka daje se na glasanje.
Vijeće, jednoglasno donosi
Z A K LJ U Č A K
o prijedlogu aktivnosti na području GČ Peščenica-Žitnjak za donošenje Programa građenja komunalne infrastrukture i Programa održavanja javnih prometnih površina,
građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

1. Vijeće Gradske četvrti predlaže da se u Program građenja i održavanja komunalne infrastrukture na području Grada Zagreba u 2024., pod točkom NERAZVRSTANE CESTE – GRADNJA I REKONSTRUKCIJA NERAZVRSTANIH CESTA PO GRADSKIM ČETVRTIMA uvrste sljedeće akcije:
1.1.  Izgradnja nogostupa u ulici Žitnjak Martinci - (TD izrađena) 
(ovaj je projekt izuzetno bitan jer se nalazi u neposrednoj blizini tragične nesreće u MO Žitnjak koja se dogodila ove godine, a ulica nema nogostup).
1.2.  Izgradnja „odvojka Čulinečke ulice – Ulica Žitnjak" - (rješavanje imovinsko pravnih odnosa i priprema TD) 
(ovo je svojevrsna obilaznica oko naselja Žitnjak i nova poveznica Slavonska avenija – Radnička cesta (Domovinski most) 

2. Pod točkom POVRŠINE TE GRAĐEVINE I UREĐAJI JAVNE NAMJENE predlaže se 
2.1. Rekonstrukcija sportskog igrališta i podzemne garaže u Ivekovićevoj ulici 
(zbog neadekvatne hidroizolacije ovo bitno sportsko igralište i javni prostor nije adekvatan za korištenje te se ne može urediti kroz Plan komunalnih aktivnosti) 
3. Pod točkom JAVNA RASVJETA predlaže se izgradnja/dogradnja javne rasvjete na sljedećim lokacijama:
3.1. Na lokaciji između ulica III. Struge i IV. Struge, oko novog sportskog igrališta, dječjeg igrališta i vježbališta -  (IZRADA TD i GRADNJA)
(igrališta su u izgradnji i konačna realizacija se očekuje u 2024.) 
3.2. Uz nogostup/pješačku stazu od Ulice Šime Starčevića -  Janka Polića Kamova - Ulice Marije Jurić Zagorke do Ulice Franje Horvata Kiša -  (IZRADA TD i GRADNJA)
 (rasvjeta na ovoj lokaciji je bitna jer se nalazi se uz dječji vrtić.)

3.3. U Ulici Jure Kaštelana – dogradnja kod kbr. 16a i 22a, na putu koji povezuje ulaze u zgrade na južnoj strani zgrada (k.č. br. 1633/6 k.o. Peščenica) - (IZRADA TD i GRADNJA)
(napomena: zahtijeva dogradnju 1 do 2 rasvjetna tijela). 
3.4. Od Ulice Ante Jakšića 30 prema Ulici Vladimira Vidrića, uz pješačku stazu - k.č. 1406/1 k.o. Peščenica -  (IZRADA TD i GRADNJA).

4. Ovaj će zaključak biti upućen Gradskom uredu za obnovu, izgradnju, prostorno uređenje,  graditeljstvo i komunalne poslove.


Ad 6.	Prijedlozi zaključaka o rješavanju aktualne komunalne problematike na području 
Gradske četvrti
Predsjednik navodi kako su vijećnici materijale primili putem elektroničke pošte te otvara raspravu, obzirom da se nitko ne javlja za riječ, prijedlog zaključka daje se na glasanje.
Vijeće, jednoglasno donosi
Z A K L J U Č A K
o prijedlogu rekonstrukcije horizontalne signalizacije u Ul. Vukomerec


1. Vijeće Gradske četvrti Peščenica – Žitnjak razmotrilo i podržava Zaključak Vijeća Mjesnog odbora Borongaj Lugovi KL:024-08/23-003/1981; URBROJ:251-13-11-11/002-23-6 donesen na 30. sjednici te predlaže nadležnom gradskom uredu da 

· izvrši stručni očevid u svrhu pokretanja svih potrebnih radnji za evaluaciju i kompletnu rekonstrukciju horizontalne signalizacije duž cijele Ul. Vukomerec

· izvijesti Vijeće o učinjenom.  

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 
Z A K L J U Č A K
o prijedlogu postave kamera za kontrolu brzine kretanja vozila u Ul. Vukomerec


1. Vijeće Gradske četvrti Peščenica – Žitnjak razmotrilo i podržava Zaključak Vijeća Mjesnog odbora Borongaj Lugovi KL:024-08/23-003/1981; URBROJ:251-13-11-11/002-23-7 donesen na 30. sjednici te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi kamera za nadzor prometa i kontrolu brzine u Ulici Vukomerec – posebice u dijelu ulice od k.b.r. 12 do raskrižja sa Ulicom Siniše Glavaševića;
· izvijesti Vijeće o učinjenom.  

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 
Z A K L J U Č A K
o prijedlogu uspostave nove prometne regulacije kod bivše benzinske crpke INA


1. Vijeće Gradske četvrti Peščenica – Žitnjak razmotrilo i podržava Zaključak Vijeća Mjesnog odbora Borongaj Lugovi KL:024-08/23-003/1981; URBROJ:251-13-11-11/002-23-8 donesen na 30. sjednici te predlaže nadležnom gradskom uredu da 
· izvrši stručni očevid u svrhu pokretanja svih potrebnih radnji za uspostavu nove signalizacije i regulacije prometa zbog novonastalih prometnih okolnosti nastalih uslijed davanja bivše benzinske crpke INA (Slavonska avenija) u zakup;

· izvijesti Vijeće o učinjenom.  

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 

Z A K L J U Č A K
[bookmark: _Hlk129851635]o prijedlogu postave natpisne ploče s nazivom „Lonjička ulica”


1. Vijeće Gradske četvrti Peščenica – Žitnjak razmotrilo je Zaključak Vijeća Mjesnog odbora Donje Svetice, KLASA:024-08/23-003/2035; URBR:251-13-11-11/008-23-6, donesen na 30. sjednici Vijeća te predlaže nadležnom gradskom uredu da 
· izvrši postavu natpisne ploče s nazivom „Lonjička ulica“ na ulazu u ulicu, 
· izvijesti Vijeće o učinjenom.
1. Ovaj zaključak dostavit će se Gradskom uredu za katastar i geodetske poslove.

Z a k l j u č a k
o prijedlogu za postavu košarica za otpatke 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Donje Svetice KL.:026-08/23-003/2035; URBROJ:251-13-11-11/008-23-5 donesen na 30. sjednici Vijeća te predlaže gradskoj službi odgovornoj  za organizaciju prikupljanja i odvoza otpada u Gradu Zagrebu da 
· izvrši postavu košarica za otpatke kod raskrižja Ulice kneza Branimira i ulice Donje Svetice (k.č. 4357/1 k.o. Peščenica)

2. Ovaj zaključak dostavit će se Zagrebačkom holdingu d.o.o. - Podružnici Čistoća.

Z a k l j u č a k
o prijedlogu za obnovu tramvajskih stajališta na području MO Ferenščica


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica KL.:026-08/23-003/2051; URBROJ:251-13-11-11/003/23-6 donesen na 30. sjednici Vijeća te predlaže gradskoj službi koja vodi brigu o održavanju tramvajskih stajališta da

· izvrši očevid radi utvrđivanja opravdanosti zahtjeva i u svoje planove i programe održavanja uvrsti obnovu postojećih tramvajskih stajališta (uklanjanje postojećih i postavu novih nadstrešnica i kućica) na stajalištima Donje Svetice, Ivanićgradska ulica, Ferenščica, Getaldićeva, Čavićeva i Žitnjak (smjer Žitnjak), 
· izvijesti Vijeće o učinjenom.
2. Obrazloženi zaključak Vijeća MO Ferenščica je prilog ovom zaključku.
3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove i Zagrebačkom električnom tramvaju d.o.o.

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica KL.:026-08/23-003/2051; URBROJ:251-13-11-11/003/23-4 donesen na 30. sjednici Vijeća te predlaže nadležnom gradskom tijelu da  

· izvrši očevid radi utvrđivanja opravdanosti zahtjeva i pokrene postupak za donošenje rješenja o postavljanju prometnog znaka „zabranjeno parkiranje“ i označavanje dijela kolnika žutom trakom na raskrižju Ivanićgradske ulice i ulice I. Ferenščica,

· izvijesti Vijeće o učinjenom.

2. Obrazloženi zaključak Vijeća MO Ferenščica s oznakom točne lokacije je prilog ovom zaključku.
3. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost na daljnje postupanje.   

Z a k l j u č a k
o prijedlogu za postavu zaštitnih stupića na nogostupu u Lovinčićevoj ulici


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica KL.:026-08/23-003/2051; URBROJ:251-13-11-11/003/23-8 donesen na 30. sjednici Vijeća te predlaže nadležnom gradskom tijelu da  

· izvrši očevid i pokrene postupak za donošenje rješenja o postavljanju zaštitnih stupića na nogostupu u Lovinčićevoj ulici kod kbr. 8 – 16 tj. prije skretanja u prostor Veletržnica i hladnjača.

2. Po pribavljanju rješenja Vijeće će traženo uvrstiti u popis komunalnih potreba za donošenje Plana komunalnih aktivnosti Gradske četvrti u idućim razdobljima. 
3. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 

Z a k l j u č a k
o prijedlogu za postavu košarica za otpatke u ulici Otona Župančiča


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Janko Matko“ KL.:026-08/23-003/2019; URBROJ:251-13-11-11/010-23-5 donesen na 31. sjednici Vijeća te predlaže gradskoj službi odgovornoj  za organizaciju prikupljanja i odvoza otpada u Gradu Zagrebu da 
· izvrši postavu košarica za otpatke u ulici Otona Župančiča.

2. Grafički prikaz s oznakama mikrolokacija za postavu košarica je prilog zaključku. 
3. Ovaj zaključak dostavit će se Zagrebačkom holdingu d.o.o. - Podružnici Čistoća.

Z a k l j u č a k
o prijedlogu rješavanja prometne problematike 


1. Vijeće Gradske četvrti Peščenica-Žitnjak razmotrila je Zaključak Vijeća Mjesnog odbora „Janko Matko“ KL.:026-08/23-003/2019; URBROJ:251-13-11-11/010-23-4 donesen na 30. sjednici Vijeća te predlaže nadležnom gradskom tijelu da  

· izvrši očevid sa svrhom utvrđivanja opravdanosti zahtjeva i pokrene postupak za donošenje rješenja o uspostavi zone usporenog prometa u ulici „Otona Župančiča“ od raskrižja s Ulicom Janka Polić Kamova zbog blizine Dječjeg vrtića i Udruge „ZAMISLI“,

· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 

Z A K LJ U Č A K
o prijedlogu sadnje drvoreda na zelenom pojasu Granešinska/Trpinjska i 
Ulica kneza Branimira


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/23-003/2037, URBR:251-13-11-11/003-23-5  donesen na 32. sjednici Vijeća te  predlaže nadležnom gradskom uredu da
· izvrši stručni na zelenom pojasu na potezu između Granešinske/Trpinjske i Ulice kneza Branimira radi utvrđivanja tehničkih mogućnosti za sadnju drvoreda, 
· predloži vrste biljnog materijala koje bi odgovarale ovom prostoru uzimajući u obzir prijedlog građana koji stanuju na ovom području i koji je prilog ovom zaključku,
· izvijesti Vijeće o učinjenom.

2. Ovaj Zaključak dostavit će se Gradskom uredu obnovu, izgradnju, prostorno uređenje, graditeljstvo i komunalne poslove. 

Z A K LJ U Č A K
o potrebi uklanjanja azbestnih ploča s oštećenog objekta – bivše 
tvornice Iskra


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/23-003/2037, URBR:251-13-11-11/003-23-4  donesen na 32. sjednici Vijeća te  predlaže nadležnom inspektoratu da izvrši
· stručni očevid i u okviru svog djelokruga rada poduzme radnje za uklanjanje salonitnih/azbestnih ploča s dijela krovne konstrukcije na oštećenom objektu nekadašnje tvornice Iskra u Bužanovoj ulici bb koje predstavlja opasnost za zdravlje i sigurnost stanovnika ovog dijela MO Peščenica;
· izvijesti Vijeće o učinjenom.

2. Ovaj Zaključak dostavit će se Državnom inspektoratu RH.

Z A K LJ U Č A K
o postavi prometnog ogledala 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/23-003/2154, URBR:251-13-11-11/006-23-9  donesen na 30. sjednici Vijeća te  predlaže nadležnom gradskom uredu da izvrši
· stručni očevid i pokrene postupak za donošenje rješenja o postavi prometnog ogledala na izlazu iz I. odvojka Črnkovečke ulice na glavnu, Črnkovečku ulicu;
· izvijesti Vijeće o učinjenom.

2. Grafički prikaz s oznakom mikrolokacije za postavu ogledala je prilog ovom zaključku.
3. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost.



[bookmark: _GoBack]Z a k l j u č a k

o prijedlogu za premještanje autobusnog stajališta u ulici I. Petruševec

1. Vijeće Gradske četvrti Peščenica – Žitnjak je razmotrilo i podržava Zaključak Vijeća Mjesnog odbora Petruševec KL.:024-08/23-003/2154; URBROJ:251-13-11-11/006-23-6, donesen na 30. sjednice te predlaže nadležnom gradskom uredu da
· izvrši očevid i u cilju sigurnosti odvijanja prometa u ulici I. Petruševec te potrebe za uspostavom pješačkog prijelaza na prometnici, pokrene postupak za premještanje autobusnog stajališta s trenutne lokacije I. Petruševec kod kbr. 48 na novu lokaciju u istoj ulici kod parcele k.č. 3048 k.o. Žitnjak.

2. Grafički prikaz s oznakama trenutne i željene lokacije za premještaj je prilog zaključku. 

3. Ovaj Zaključak dostaviti će se Gradskom uredu za mjesnu samoupravu, promet, civilnu zaštitu i sigurnost.

Z A K LJ U Č A K
o prijedlogu za postavljanje uzdignutih ploha za smirivanje prometa  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/23-003/1982; URBR:251-13-11-11/002-23-11 donesen na 30. sjednici te predlaže nadležnom gradskom uredu da izvrši

· stručni očevid i pokrene postupak za donošenje rješenja o postavi uzdignutih ploha za smirivanje prometa na lokacijama:
· Ulica I. Savica između kućnih brojeva 1/A i 3
· Ul. grada Chicaga prije pješačkog prijelaza kod kioska „KIM KIM“.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z A K LJ U Č A K
o prijedlogu za uspostavu i iscrtavanje parkirnog mjesta za invalidne osobe  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/23-003/1982; URBR:251-13-11-11/002-23-14 donesen na 30. sjednici te predlaže nadležnom gradskom uredu da izvrši

· stručni očevid i pokrene postupak za donošenje rješenja uspostavi i iscrtavanju jednog parkirnog mjesta za invalidne osobe u Ulici Davora Zbiljskog 27 u blizini ugostiteljskog obrta IL MONDO,

· izvijesti Vijeće o učinjenom


2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z A K LJ U Č A K
o davanju mišljenja povodom peticije građana Pušćenik Željko  


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/23-003/1982; URBR:251-13-11-11/002-23-11 donesen na 30. sjednici kojim Vijeće Mjesnog odbora nije suglasno sa zahtjevom stranke iz naslova za raspolaganjem predmetnim česticama u svrhu izgradnje pristupne ceste.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.
Z A K LJ U Č A K
o prijedlogu za obnovu horizontalne signalizacije  


3. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/23-003/1982; URBR:251-13-11-11/002-23-11 donesen na 30. sjednici te predlaže nadležnom gradskom uredu da izvrši

· stručni očevid za donošenje rješenja u svrhu obnove postojeće horizontalne prometne signalizacije – pješačkih prijelaza na lokacijama:
· pješački prijelaz na izlazu iz Ul. Dane Duića na Držićevu kod benzinske postaje INA
· pješački prijelaz kod zgrade za znanstvene novake u Ul. grada Chicaga (k.b.r. 19, 21, 23)

4. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z a k l j u č a k
o rješavanju komunalne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KL.:026-08/23-003/1818; URBROJ:251-13-11-11/003/23-3 donesen na 30. sjednici Vijeća te predlaže nadležnom gradskom uredu da
· utvrdi stanje imovinsko- pravnih odnosa (posjed i vlaništvo) na zemljištu oznake k.č. 2608/49 na lokaciji između Kriške ulice i Borongajske ceste kako bi se mogle poduzeti odgovarajuće mjere zaštite kvalitete života stanara višestambenih zgrada u okolici objekata smještenih na ovom prostoru, koja je narušena uslijed buke, zagađenja te prometovanja teških građevinskih vozila korisnika ovih objekata, 
· izvijesti Vijeće o utvrđenom. 

2. Ovaj Zaključak dostavit će se Gradskom uredu za upravljanje imovinom i stanovanje.    


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KL.:026-08/23-003/1818; URBROJ:251-13-11-11/003/23-6 donesen na 30. sjednici Vijeća te predlaže nadležnom gradskom uredu da  
· izvrši očevid radi utvrđivanja opravdanosti zahtjeva i pokrene postupak za donošenje rješenja o iscrtavanju horizontalne signalizacije zabrane parkiranja i postavljanju drugih odgovarajućih prepreka za sprječavanje zaustavljanja vozila uz nužne izlaze iz atomskog skloništa u Ulici Hermana Dalmatina (k.č. 2653/1 k.o. Peščenica) 
· izvijesti Vijeće o učinjenom. 
2. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost.    

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je i podržava zaključke Vijeća Mjesnog odbora Volovčica donesene na 29. i 30. sjednici Vijeća te će u popis  aktivnosti za donošenje Plana malih komunalnih akcija MO za 2024. – Asfalterski program uvrstiti:

· asfaltiranje postojeće pješačke staze koja se proteže uz jugozapadnu stranu stambene zgrade Borongajska cesta kbr. 94 do kolnika Borongajske ceste (kbr. 2608/49 k.o. Peščenica)
· asfaltiranje postojeće pješačke staze koja vodi od zapadne strane dječjeg igrališta u Ulici Hermana Dalmatina (k.č. 2643 k.o. Peščenica) do parkirališta Ulice Hermana Dalmatina sa sjeverne strane nužnog izlaza iz atomskog skloništa (na k.č. 2653/1 k.o. Peščenica).


Z a k l j u č a k
o rješavanju komunalne problematike


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Volovčica KL.:026-08/23-003/1818; URBROJ:251-13-11-11/003/23-4 donesen na 30. sjednici Vijeća te predlaže službi odgovornoj za organiziranje odlaganja i odvoza otpada u Gradu Zagrebu da  
· utvrdi kojoj stambenoj zgradi u Ulici Frana Alfirevića pripadaju spremnici za otpad br. 632190, ZF-44149, 522651 smješteni uz zelenu površinu nasuprot Ulice Frana Alfirevića kbr. 2 (k.č. 2382/19 k.o. Peščenica).
2. S obzirom da navedena zelena površina nije predviđena kao lokacija za postavu boksova za spremnike niti za postavu zelenog otoka predlaže se 
· premještanje navedenih spremnika u boks ili površinu u neposrednoj blizini stambene zgrade kojoj spremnici pripadaju ili 
· trajno uklanjanje spremnika s navedene zelene površine nasuprot Ulice Frana Alfirevića 2.
3. Ovaj Zaključak dostavit će se Zagrebačkom holdingu d.o.o. – Podružnici Čistoća.   

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

1. MO BORONGAJ LUGOVI
1. Izgradnja nogostupa na Slavonskoj aveniji od k.br.7a do 11 (odvojak prema Ul. grada Gospića)

2. MO PETRUŠEVEC
1. Izgradnja nadstrešnice na objektu MO Petruševec, I. Petruševec 78a



2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	


Ad 7. Donošenje prijedloga lokacija za postavljanje prepreka/betonskih barijera („New Jersey“) na području Gradske četvrti

Vijeće, bez rasprave, jednoglasno donosi

Z A K LJ U Č A K
o prijedlogu lokacija za postavu betonskih barijera (New Jersey) na javnim površinama na području Gradske četvrti Peščenica - Žitnjak

1. Vijeće Gradske četvrti Peščenica-Žitnjak predlaže da se u cilju sprječavanja nepropisnog odlaganja otpada na javnim površinama na području Gradske četvrti poduzmu dodatne preventivne mjere postavom prepreka/betonskih barijera (New Jersey).
2. Predlaže se nadležnom gradskom uredu da pokrene postupak za postavu betonskih barijera (New Jersey) na sljedećim lokacijama:
1. Črnkovečka ulica - prilaz k. č. 2775/1 k.o. Žitnjak,
2.  Novi Petruševec kod zgrade HŽ-a, na zavoju
3. Novi Petruševec na ulazu s Radničke ceste, lijeva i desna strana
4. III. Struge (na zavoju) prema Čulinečkoj ulici
5. S južne strane Ivanjorečke ulice, na k.č. 5636/1 k.o. Resnik, kod parkinga kamiona (nalazi se već rampa)
6. Na nasipu GOK-a na području Ivanje Reke
7. Ulica Savišće - okretište tramvaja k.č. 4299/14 k.o. Žitnjak
8. Ulica Marijana Čavića - istočno od sporednog izlaza iz Pevexa.
3. Grafički prikazi s oznakama mikrolokacija za postavu betonskih barijera su sastavni dio zaključka. 
4. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje. 

Ad 8.	Izvješća, pitanja i prijedlozi.

Predsjednik otvara raspravu. Za riječ se javljaju:
Vijećnica Atlija: upozorava na neredovit odvoz papira i plastike na području Resnika te moli da se Podružnica Ćistoća na to upozori.
Predsjednik navodi kako će se o tome poslati službeni upit.

Vijećnik Ćužić: nadovezuje se na navode vijećnice Atlije te moli da se Čistoća upozori da, u slučaju neredovitog odvoza otpada građane barem obavijeste o  tome kako bi izbjeglo gomilanje otpada na kućnim pragovima.

Vijećnica Groš: upozorava kako još nije primila službeni odgovor na vijećniko pitanje postavljeno na prošloj sjednici o tome hoće li se u planiranoj sortirnici u Resniku odlagati MKO. Također, izražava svoje nezadovoljstvo odgovorom na postavljeni upit o divljim odlagalištima otpada uz korito Save.
Predsjednik napominje kako će se o tome ponoviti službeni upit te poslati požurnica.

Vijećnik Sobočan: moli kontakte komunalnih redara za potrebe prijave građana zbog nepropisnog odlaganja otpada uz Slavonsku aveniju do nadvožnjaka prema Ivanjoj Reci.
Voditelj Berber napominje kako komunalni redari imaju svoja redovna dežursta te ih se može kontaktirati na brojeve telefona objavljene na Web-u ili putem službenog maila.

Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 19:10 h.

Zapisnik vodila:
Iva Dujić Horvat, dipl. politolog

KLASA:024-08/23-002/
URBROJ:251-13-11-11/001-23-3
Zagreb, 15. studenog 2023.


                    
                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog 

R. br.

Članovi Vijeća Točka 1.                     Točka 2 .      Točka 3 .      Točka 4 .      Točka 5.      Točka 6.      Točka 7.      

1. NIKOLA ZDUNIĆ

+ + + + + + +

2. DARKO STOŠIĆ

+ + + + + + +

3. ANTONIJA KOMAZLIĆ

+ + + + + + +

4. ANA MILOŠ

+ + + + + + +

5. TOMICA RIŽMARIĆ

+ + + + + + +

6. LORENA SAJKOVIĆ

+ + + + + + +

7. LJILJANA IVANAC

+ + + + + + +

8. RAMIZA MEMEDI

9. IVANA ATLIJA

+ + + + + + +

10. MARIJAN ĆUŽIĆ

+ + + + + + +

11. ZVONKO DUMANČIĆ

+ + + + + + +

12. DRAGAN VUČIĆ

13. ZDRAVKO ČABRAJA

+ + + + + + +

14. RENATA VOJNOVIĆ

+ + + + + + +

15. ĐURĐICA RADAKOVIĆ GROŠ

+ + + + + + +

16. MARKO JELENČIĆ

+ + + + + + +

17. MARIO SOBOČAN

+ + + + + + +

18. GLORIA GLIBO

+ + + + + + +

19. MARKO KOROŠEC

+ + + + + + +

Izvješće o glasanju na sjednicama - 30. sj.


